Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel juhlii tänään 69:ttä itsenäisyyspäiväänsä.
Netanjahu: Israel on voimakas, demokraattinen ja menestyvä maa, -
joka voi toimia monelle innoituksena.
Gazaa hallitseva palestiinalais- islamistinen Hamas-järjestö -
on ilmoittanut luopuvansa päämäärästään tuhota Israel.
Lisäksi se ottaisi etäisyyttä Muslimiveljeskuntaan.
Israel sanoo Hamasin yrittävän harhauttaa maailmaa.
Turkin presidentti Erdogan vaatii -
Yhdysvaltoja lopettamaan kurdien YPG-joukkojen tukemisen Syyriassa.
Israelissa muisteltiin eilen 23 544:ää sotilasta ja siviiliä, -
jotka ovat kuolleet sodissa ja terroriteoissa -
juutalaisvaltion perustamisvuodesta 1948 lähtien.
Tänään Israelissa on juhlittu maan 69:ttä itsenäisyyspäivää -
mm. seremonialla presidentin virka-asunnolla.
Lisäksi sadattuhannet perheet -
suuntasivat perinteisesti ympäri Israelia puistoihin grillaamaan.
Pääministeri Netanjahu sanoi itsenäisyyspäivän tervehdyksessään, -
että vaikka monet ovat epäilleet Israelin selviämismahdollisuuksia, -
juutalaisvaltiosta on tullut voimakas, demokraattinen -
ja menestyvä kansakunta, joka voi toimia innoituksena monille.
Israelin valtio perustettiin 69 vuotta sitten. Se oli riemuvoitto kansallemme.
Tuhansia vuosia olimme hajaannuksessa maailmalla.
Sitten palasimme ikivanhaan kotimaahamme -
rakentaaksemme turvasataman, jossa elää ja menestyä.
Monet epäilivät pikkuruisen Israelin selviämismahdollisuuksia.
Meitä ympäröineet vihamieliset viholliset -
hyökkäsivät kimppuumme toistuvasti.
Niinpä nämä epäilykset tuntuivat joistakin perustelluilta.
Mutta me olemme selviytyneet. Ja enemmänkin: Olemme menestyneet.
Nyt Israel on voimakas, demok- raattinen, menestyvä. Enkä epäile, -
etteikö Israel menestyisi ja pysyisi vahvana seuraavatkin 69 vuotta.
Tarinamme on tarina toivosta -
― ei vain juutalaiskansalle vaan koko ihmiskunnalle.
Olemme selviytyneet vastoinkäymisistä huolimatta.
Kaikki, jotka taistelevat oikeuden- mukaisten asioiden puolesta -
mahdottomilta tuntuvissa tilanteissa, voivat löytää innoitusta tarinastamme.
Israelin ilmavoimat juhlisti itsenäisyyspäivää ilmailunäytöksellä.
Monentyyppiset lentokoneet ja helikopterit lensivät Israelin halki -
kunnianosoituksena valtiolle ja kansalaisille -
sekä voimannäyttönä vihollisille.
Ensi kertaa historiassa näytökseen osallistuivat myös -
Israelin Yhdysvalloilta ostamat kehittyneet F-35-hävittäjät.
Ne takaavat Israelille ilmaylivoiman kaoottisessa Lähi-idässä.
Gazaa hallitseva palestiinalais- islamistinen Hamas-järjestö -
on ilmoittanut luopuvansa -
pitkäaikaisesta päämäärästään tuhota Israel. Lisäksi se ottaisi etäisyyttä -
Muslimiveljeskuntaan. Hamas julkisti eilen uuden poliittisen asiakirjansa.
Asiakirjassa terroristijärjestö Hamas joka tapauksessa -
kieltää edelleen Israelin olemassaolon oikeuden ja kannattaa -
aseellista taistelua Israelia vastaan. Hamasin johtajan Mashaalin mukaan -
Hamas "ei aio luovuttaa tuumaakaan palestiinalaisten kotimaasta".
Emme tule luovuttamaan tuumaakaan palestiinalaisten kotimaasta, -
painostuksesta tai miehityksen kestosta riippumatta.
Hamasin päämäärä on kotimaan täydellinen vapauttaminen.
Se ei välttämättä tarkoita sionistisen entiteetin tunnustamista -
tai luopumista mistään vaatimuksistamme.
Hamas on yksimielinen 4.6.1967 rajoille perustettavasta -
itsenäisestä ja yhtenäisestä palestiinalaisvaltiosta, -
jonka pääkaupungiksi tulee Jerusalem.
Lisäksi kaikille pakolaisille on turvattava paluuoikeus kotimaahansa.
"Vuoden 1967 rajoille perustettava -
itsenäinen ja yhtenäinen palestiinalais- valtio Jerusalem pääkaupunkinaan", -
kuten Hamas-johtaja asian ilmaisi, on linjassa Hamasin kilpailijan, -
palestiinalaispresidentti Abbasin Fatah-puolueen tavoitteen kanssa.
Abbas tavoittelee Gazan, Länsirannan ja Itä-Jerusalemin kattavaa valtiota, -
joka perustettaisiin vuoden 1967 Lähi-idän sotaa edeltäneille linjoille.
Fatahin virkamiehet pitävät Hamasin päätöstä tervetulleena.
He korostavat kaikkien palestiinalais- puolueiden muodostuvan muslimeista.
Ideologiallakaan ei ole merkitystä, kunhan tavoite on -
vapaan palestiinalaisvaltion perustaminen, Fatahin johto totesi.
Israel tuomitsee Hamasin asiakirjan sanamuodon muutokset -
yritykseksi harhauttaa maailmaa ja helpottaa kansainvälistä painetta.
Hamas yrittää selvästi hakea helpotusta -
siihen kohdistuvaan kansainväliseen paineeseen. Hamas yrittää -
hämätä maailmaa sanoen, "emme ole niin pahoja kuin luulette".
Puhuessaan omalle kansalleen arabiaksi -
televisiossa, moskeijoissa ja kouluissa Hamas kuitenkin vaatii päivittäin -
Israelin tuhoamista sekä kaikkien juutalaisten kansanmurhaa.
Hamasin yritys hämätä maailmaa ei tule onnistumaan, -
sillä heidän selvä päämääränsä on edelleen Israelin tuhoaminen.
Hamas julkisti asiakirjansa kahta päivää ennen -
palestiinalaispresidentti Abbasin kaavailtua matkaa USA:han.
Presidentti Trump ilmoitti myös äskettäin -
aikeistaan vierailla Israelissa tässä kuussa. Hän totesi, ettei näe -
mitään syytä, miksi rauhaa ei saataisi Israelin ja palestiinalaisten välille.
Muita aiheita: Sosiaalisessa mediassa on jaettu videoita ja kuvia -
USA:n joukoista, joita on ilmeisesti tuotu lisää Syyria―Turkki-rajalle.
Tilanne on kiristynyt tällä viikolla Turkin joukkojen -
ja USA:n tukemien kurdien YPG-joukkojen otettua yhteen rajalla.
Yhteenotot ovat sattuneet, kun Turkki on kiihdyttänyt iskujaan -
kansainvälisesti terroriryhmäksi luokiteltua kurdien PKK:ta vastaan -
Pohjois-Irakissa ja Syyriassa. Turkin iskut YPG:tä vastaan -
ovat saaneet USA:n lähettämään lisäjoukkoja alueelle.
Yhdysvallat ja Turkki ovat eri mieltä kurdien YPG:stä.
USA näkee YPG:n hyödyllisenä kumppanina -
Isisin-vastaisessa taistelussa Syyriassa. Turkki taas pitää YPG:tä -
terroristiryhmänä sekä Turkin-vastaisen PKK:n kumppanina.
Yhdysvaltain tuki YPG:lle -
on suututtanut Turkin presidentin Erdoganin. Tämä viittasi videoon, -
jossa näkyy väitteiden mukaan amerikkalaisjoukkojen saattue -
YPG:n ja Yhdysvaltain lippujen kera.
Erdogan sanoi aikovansa kysyä videosta -
tavatessaan presidentti Trumpin myöhemmin tässä kuussa.
Hän sanoi videota "erittäin murheelliseksi".
Erdogan patisti lehdistötilaisuudessa Istanbulissa -
Yhdysvaltoja katkaisemaan yhteistyönsä YPG:n kanssa.
Hän varoitti vaarallisista seurauksista, mikäli yhteistyö jatkuu.
Olemme kumppaneita terrorisminvastaisessa kamppailussa.
Niinpä aiomme näyttää näitä kuvia amerikkalaisille ja kysyä tilanteesta.
Jos terrorismia vastaan ei taistella yhteisymmärryksestä käsin, käy niin, -
että meidän kohtalomme tänään on jonkun muun kohtalo huomenna.
Tämän perinteen on loputtava nyt.
Käytän sanaa "perinne", -
koska kyseessä on jo Obaman aikana alkanut prosessi.
Amerikkalaisvirkamies kertoi TV7:lle, että USA:n johtama liittouma näkee -
Syyrian demokraattiset joukot (SDF) hyödyllisimpänä kumppaninaan -
Isisin-vastaisessa taistelussa kentällä Syyriassa.
Virkamiehen mukaan SDF-liittoumaan aktiivisesti osallistuva kurdien YPG -
on useaan otteeseen osoittanut sitoutumisensa -
Isisin ja muiden ääri-islamilaisten ryhmien vastaiseen taisteluun.
YPG toimii Isisin-vastaisen liittouman paikallisjoukkoina, -
joilla on tärkeä rooli kampanjan onnistumisessa.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman